CELEX: 62020TN0654
Language: da
Date: 2020-10-27 00:00:00
Title: Sag T-654/20: Sag anlagt den 27. oktober 2020 — Silex mod Kommissionen og EASME

18.1.2021   
            
            
               DA
            
            
               Den Europæiske Unions Tidende
            
            
               C 19/59
            
         
      Sag anlagt den 27. oktober 2020 — Silex mod Kommissionen og EASME
      (Sag T-654/20)
      (2021/C 19/63)
      Processprog: ungarsk
      
         Parter
      
      
         Sagsøger: Silex Ipari Automatizálási Zrt. (Budapest, Ungarn) (ved advokat Á. Baratta)
      
         Sagsøgt: Europa-Kommissionen og Forvaltningsorganet for Små og Mellemstore Virksomheder (EASME)
      
         Sagsøgerens påstande
      
      
                  —
               
               
                  Debetnota udstedt af EASME den 18. august 2020, nr. 3242009492 (herefter »debetnotaen«) annulleres, for så vidt som der heri anordnes betaling af 55 454,44 EUR.
               
            
                  —
               
               
                  Skrivelsen Ref. Ares(2020)4309529 — 18/08/2020, der blev sendt af EASME sammen med debetnotaen (herefter »skrivelsen«), annulleres, for så vidt som der heri anordnes tilbagebetaling af 48 238,75 EUR via frigivelse af bidraget til garantifonden.
               
            
                  —
               
               
                  Skrivelsen, der blev sendt sammen med debetnotaen, annulleres, for så vidt som det endelige regnskab, som den indeholder, angiver de direkte personaleomkostninger, der beløber sig til 210 423,11 EUR, som ikke-støtteberettigede.
               
            
                  —
               
               
                  Skrivelsen, der blev sendt sammen med debetnotaen, annulleres, for så vidt som det endelige regnskab, som den indeholder, angiver de indirekte omkostninger, der beløber sig til 52 605,78 EUR, som ikke-støtteberettigede.
               
            
                  —
               
               
                  EASME og Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Første anbringende om tilsidesættelse af begrundelsespligten
                  EASME har tilsidesat sin begrundelsespligt, for så vidt som organet ikke har givet en lovlig begrundelse for de krav, der er indeholdt i debetnotaen og følgeskrivelsen.
               
            
                  2.
               
               
                  Andet anbringende om tilsidesættelse af princippet om god forvaltningsskik
                  EASME har tilsidesat princippet om god forvaltningsskik, for så vidt som organet:
                  
                              —
                           
                           
                              ikke har taget stilling til det materielle indhold af de tekniske rapporter og forslagene fra ansøgeren, og heller ikke har besvaret ansøgerens anmodninger om ændring af kontrakten,
                           
                        
                              —
                           
                           
                              ikke har sikret, at en project officer blev stillet til rådighed under en kritisk fase af projektet,
                           
                        
                              —
                           
                           
                              har tilsidesat artikel 40, stk. 2, i forordning (EU) nr. 1290/2013 (1) vedrørende brug af uafhængige eksperter og kravene vedrørende interessekonflikter for uafhængige eksperter, der er nævnt i denne forordnings artikel 40, stk. 3.
                           
                        
            
                  3.
               
               
                  Tredje anbringende om et åbenbart urigtigt skøn
                  EASME har anlagt et åbenbart urigtigt skøn, derved at organet i listen med referencer, der ledsagede debetnotaten, konkluderede, at projektet grundlæggende ikke opfyldte de overordnede tekniske og kommercielle mål, idet EASME for at nå frem til denne konklusion ikke tog hensyn til de faktiske omstændigheder og dokumenter.
               
            
                  4.
               
               
                  Fjerde anbringende om tilsidesættelse af kravet om proportionalitet
                  EASME har tilsidesat kravet om proportionalitet, idet organet fandt, at et samlet beløb på 263 028,89 EUR ud af sagsøgerens anmeldte omkostninger på i alt 804 020,75 EUR ikke var støtteberettigede.
               
            
                  5.
               
               
                  Femte anbringende om tilsidesættelse af kravene om forsvarlig økonomisk forvaltning, herunder navnlig kravene om sparsomhed og effektivitet
               
            EASME har ikke taget hensyn til sagsøgerens betragtninger om udviklingen af markedets behov og nødvendigheden af at ændre projektet som en konsekvens heraf.
      
         (1)  Europa-Parlamentets og Rådets forordning (EU) nr. 1290/2013 af 11.12.2013 om reglerne for deltagelse og formidling i »Horisont 2020 — rammeprogram for forskning og innovation (2014-2020)« og om ophævelse af forordning (EF) nr. 1906/2006 (EUT 2013, L 347, s. 81).